Erki Pärnoja

Erki Pärnoja (sündinud 24. jaanuaril 1984) on eesti kitarrist ja heliloojahttp://epl.delfi.ee/news/kultuur/erki-parnoja-ma-olen-siin-bandis-ainus-eestlane?id=67578712 (vaadatud 03.02.2016).

Varem eeskätt Eesti art-popansambli Ewert and The Two Dragons kitarristina rahvusvaheliselt tuntuks saanud Pärnoja on alates 2015. aastast sooloartistina välja andnud viis albumit. Ta on ka eesti-rootsi-taani bändi MaiNekk liige. 

 Karjäär 
 2015, "Himmelbjerget" 
Erki Pärnoja soolodebüütplaat "Himmelbjerget" ilmus 2015. aasta detsembris. EP-l teevad Pärnoja kõrval kaasa rootslane Filip Leyman klahvpillidel ning taanlane Ulrik Ording löökpillidel, kellega Pärnoja musitseerib üheskoos eesti-rootsi-taani ansamblis MaiNekk. 

 2017, "Efterglow" 
Pärnoja esimene kauamängiv "Efterglow" ilmus 2017. aastal. Album tõi talle 2018. aastal Eesti Muusikaauhinnad aasta meesartisti ja aasta alternatiiv-/indie-albumi kategoorias.  

2017. aasta kevadel astus Pärnoja üles festivalil Tallinn Music Week ning võitis parima artisti auhinna. 

 2018, "Saja lugu" 
"Saja lugu" on žanriülene suurteos, mis valmis Eesti 100. aastapäevaks.  11 osast koosnev teos salvestati 20. aprillil Noblessneri sadamalinnaku tehase angaaris festivali Jazzkaar 2018 avakontserdina ning tuli ettekandele koos Jaak Printsi lavastusega.   "Saja lugu" kuulus ka EV 100 muusikaprogrammi. 

 2019–2020, "Leva" 
2019. aastal oli astus Erki Pärnoja üles Groningenis uue muusika festivalil Eurosonic Noorderslag (ESNS).  Samal aastal esines Pärnoja soolokavaga festivali Tallinn Music Week programmis "TMW 2019: Made in Baltics & Sony Music Night". 

Veebruaris 2020 ilmus Pärnojal album „Leva”.   See salvestati 2019. aasta alguses Göteborgis.   2021. aastal võitis Pärnoja albumi "Leva" eest Eesti Muusikaauhinna aasta alternatiiv/indie-albumi kategoorias. 2020. aasta Tallinn Music Weeki raames andis Pärnoja soolokontserdi Tallinnas Kalju kirikus, kus esitas palu albumilt "Leva".

 2020–2021, "Anima Mea" 
"Anima Mea" ("Minu hing" lad. k) on Erki Pärnoja esimene koorile kirjutatud heliteos, mis on valminud kammerkoori Collegium Musicale tellimusel.  Teose algtekstina on kasutatud fraase psalmidest, teadmata autorite-munkade ladinakeelseid ja keldi palveid, samuti Anna Haava luulet. Sõnalise osa seadsid Erki Pärnoja, Anu Lamp, Jaan Tammsalu ja Eero Epner.  Heliteose esmaettekanded olid Tallinna Jaani kirikus kahel novembriõhtul ligi 1500 pealtvaataja ees.  Klassikaraadio live-salvestus kontserdist kujunes 2020. aasta üheks populaarsemaks ülekandeks.  Kontserdi esiettekanne sai järelproduktsioonis helilisi täiendusi ning jõudis kuulajateni 3. aprillil 2021 Pärnoja viienda albumina "Anima Mea". 

 2024, "Rumba" 
Sooloalbum tema enda jaoks. Albumi salvestas ja miksis Peeter Salmela. Album ilmus voogedastusplatvormidel ja kassetina.

Auhinnad
 2009 Tiit Pauluse nimeline noore kitarrimängija preemia
 2017 Eesti Muusikavideote auhinnad – I koht, video "Efterglow" 
2017 Tallinn Music Week – parim artist 
2018 Eesti Muusikaauhinnad – aasta meesartist 
2018 Eesti Muusikaauhinnad – aasta alternatiiv-/indie-album 
2020 Eesti Kultuurkapitali helikunsti sihtkapitali aastapreemia (väljapaistev žanriülene loometegevus ja suurepärane üle-eestiline kontserdisari)
2021 Eesti Muusikaauhinnad – aasta alternatiiv-/indie-album 
2021 Eesti Jazziauhinnad – aasta džässhelilooja

 Kontserdid välismaal 
+AastaEsinemiskohtRiik2017EFG London Jazz Festival, Barbican Centre Suurbritannia, London2017Kino Šiška / KomunaSloveenia, Ljubljana2017DynamoSoome, Turu2017Bar LooseSoome, Helsingi2018Eurosonic NoorderslagHolland, Gröningen2018Estonian Music Week 2018Kanada, Toronto2018Palace of ArtsUngari, Budapest2018Budapest Showcase HubUngari, Budapest2019Eurosonic NoorderslagHolland, Gröningen2019 What's Next in Music?, Loftas FestLeedu, Vilnius2020MASA #2, 3 MĀSAS Läti, Riia2020Sal B – Onumrerad ståplatsRootsi, Uppsala

 Diskograafia 
+AlbumidPealkiriAasta"Efterglow"2017"Saja lugu"2018"Leva"2020
+EP-dPealkiriAasta"Himmelbjerget"2015
+SinglidPealkiriAastaAlbum"Doors Dance"2016"Efterglow""Efterglow"2017"Leva"2018"Leva""Eha"2019"Soledad"2019

Isiklikku
Erki Pärnoja on abielus muusik Anna Pärnojaga, paaril on kaks last.Erki Pärnoja ja Anna Kaneelina: meist ühe tellides saate niikuinii kaks ERR Menu, 08.11.2023.

Viited

Kategooria:Eesti kitarristid
Kategooria:Eesti laulukirjutajad
Kategooria:Sündinud 1984